
БКейаксја і айтіріѕігасја у Кгупісу. — Айгеѕ „Ёетко“ Кгупіса. 


На Польщі операт ся мир в Европі. 


Долший час многы газеты подавали, же 
война грозит на всході. В газетах тых пода- 
вано, же Италия и Німеччина заключили про- 
тивкомунистычный пакт и же разом они уда- 
рят на Совітску Росию. Также удар Німеччи- 
ны на Чехословакию поясняно собі тым, же 
Німеччина хоче пробити собі через чехосло- 
вацкы и рускы землі дорогу, штобы без пере- 
шкоды ударити на Росию, отобрати ей Укра- 
ину и там найти потребны теерны для кольо- 
низации, а также хліб, котрого німцам бра- 
кує. 

Але недолго тјшили ся тым затіям запад- 
ны державы, бо небавом Німеччина и Италия 
выступили со своима претенсиями кольоний- 
ныма и зажадали от Англии и Франции зво- 
роту кольонии. Тягар опасности войны пере- 
нес ся тым самым на запад и тепер каждый 
знає, же єсли прийде до войны, то не близ- 
ком всході, лем на западі. 

Німеччина и Италия домагают ся енер- 
гично кольонии и сут приготовлены силом 
поперти свои жаданя. Єсли до тепер того не 
зробили, то велика в том заслуга мудрой по- 
литыкы Польского Правительства, котре за- 
няло положенє самостоятельне, не зависиме 
ани от Франции и Ннглии, ани от Німеччины 
и Италии. 

Польща сама ся дусит без кольонии, але 
помимо того не хоче вмішати ся по стороні 
тотальных держав, бо знає, же втотчас Німеч- 
чина и Италия, маючи запевнену поддержку 
сильной милитарно Полыщи, ударили бы на 

Францию и Англию и пришло бы до світо- 
_ вой може войны. В той справі приіхал недав- 
но до Польщи италиянскый министер загра- 
ничных справ гр. Чияно. Польща приняла его 
с великыма парадами, урядила для него вели- 
кы ловы в Біловежской пущі, позволила ему 
забити быса и дика, але як пришло до прире- 
ченя, же Польща не выступит против Италии, 
єсли бы Италия ударила на Францию, поль- 
скы политыкы, такого приреченя не дали, хоц 
Польща жиє в приязни в Италиом. Приреченя 
такого Полыща не дала прото, бо знае, же то- 


то осмілило бы Италию в єй жаданях и мо- 
гло бы прийти до войны в Европі, до котрой 
могла бы быти втягнена также Польща, а 
Польща войны не хоче. 

На тот самый праві час прицадат в Поль- 
щі друга визыта заграничного политыка. В 
Польщі бавил недавно также румунскый ми- 
нистер заграничных справ Гафеку. Парады 
може были меньши, але зато заключено барз 
важный договор меже Польщом и Румуниом, 
а именно обі державы згодили ся выбудовати 
велику водну дорогу, яка має получити Бал- 
тийске море с морем Чорным. Через Вислу и 
Сян доорга тота буде провадити дальше вы- 
копаным каналом от Сяна до Дністра а от 
Дністра другый канал получит Дністер с Пру- 
том и Дунаєм. Дорога тота буде мати вели- 


чезне значенє господарче и политычне и ста- 
новит неяко запору проєктованой Німеччином 
дорозі через Чехословакию и Прикарпатску 
Русь на Украину. 

Ту также Польща выказала. самостоятель: 
ну политыку и хоц с Німеччином лучит ю 
приязнь, не заколебала ся она предприняти 
такы роботы, якы сильно паралижуют всі ні- 
мецкы’ пляны опановати господарчо балкан- 
скы державы. 

Тот крок Польского Правительства при- 
чинят ся также в немалой мірі до удержаня 
мира в Европі, бо всі державы видят, же Поль- 
ща не хоче дати ся втягнути в воєнну завію, 
а без єй помочи никто не може быти певный 
побіды. Прото тыж сміло можна сказати, же 
тепер на Польщі операт яс мир в Европі. 


Конец домашной войны в Испании. 


Правительство Негрина рішило бороти 
ся до послідного вояка. Однак в республи- 
канской Испании населене має уж дост кро- 
вопролитя и хотіло бы чим скорше заключи- 
ти с ген. Франко мир, або и здати ся цілкови- 
то на єго ласку. Тота часть населеня рішила 
усунути комунизуюче правительство Негри- 
на. Полковник Кассадо обнял в Мадрыті 
власть, утворил т. з. Раду Народову и переи- 
меновал ю в недолгом часі в нормальне пра- 
вительство. Полк. Кассадо повідомил о том 
членов старого правительства и порадил им 
утечи чим скорше с Мадрыта. Негрин и єго 
компаны послухати рады и отлетіли самоле- 
тами до Франции. 

Премером нового правительства ест зна- 
ный генерал республиканской армии Мяя, ми- 
нистром справ заграничных Бестеиро, знаный 
со своих уміренных поглядов, а министром 
народовой оборны полк. Кассадо. 


Нове правительство выдало остры заря- 


дженя, бо заходит опасность демонстрации 
коммунистов против новому правительству. 


Ген. Мяя в своей бесіді через радио под- 
черкнул, же стремленем нового правитель- 
ства буде добити ся мира в Испании и за- 
кончити кровопролите. Часы Негрина и кому- 
нистов в Испании — по его мніню — минули 
и не вернут ся. 

Ведля информации, генерал Мяя уж на- 
вязал переговори в щли заключеня мира. 


Не удал ся политычный переворот 
| в Перу. 


Державы Полудневой Амерыкы сут знаны © 
того, же в них праві каждого року обаляют 
силом правительство. Недавно выкликал по- 
литычный переворот сам министер внутрен- 
ных справ в Перу, ген. Антонио Родригез. Он 
перетягнул на свою сторону часть войска и 
выступил против правительства, хотячи. его 
обалити. Замах ся не удал и. был здавленый 
через решту войск, вірных правителству. Род- 
ригез был:убитый. 


Стр. 2. ` са 


Агенция „Гавас“ подає, же Німеччина и 
Италия не вдоволят ся тым, же Япония при- 
ступила до антыкомунистычного бльоку и 
собовязала ся помагати в разі войны с Сові- 
тами, але также от долшого часу наперают 
они на Японию, штобы она згодила ся дати 
помоч Німеччині и Италии на случай якойни- 
будь войны. Попередный премер японскый 
князь Коное клонил ся уж до пидписаня с Ні- 
меччином и Италиом договора, на основ! ко- 
трого Япония мала бы обовязок выступити 
разом с тамтыма державами на случай каж- 
дой войны, отже не лем войны с комунистами. 

Тота сама агенция доносит, же тепер зно- 
ва ведут ся оживлены переговоры, штобы 
опреділити, яку помоч могла бы дати Япония 
Німеччині и Италии на случай войны в Евро- 
пі, а особенно на случай ‘войны с Англиом и 
Франциом. 

С того видно, же Німеччина и Италия 
задют собі справу с того, же западны держа- 
вы не захотят отдати им кольонии доброволь- 
но и же може прийти до войны меже держа- 
вами тотальныма и державами демократыч- 

ныма. Агенция говорит ясно, же Німеччина и 
Италия приготовляют ся до войны всесторон- 
но и то довойны не с Совітами. 

С того, же Япония не хоче згодити ся 
дати таку помоч, можна судити, же: 1) або 
она єст тепер так слаба, же не ожме дати ни- 
якой помочи, або 2) же она не вірит, жебы 
така война могла принести Німеччині и Ита- 
лии побіду. Япония знана єст с того, же во 
всіх своих поступках руководит ся лем сво- 
им державным интересом. Трудно отже по- 
думати, штобы она не хотіла заключити до- 
говора лем прото, штобы не допустити до 
войны в Европі. Преця така помоч в разі 
побіды, оплатила бы ся Японии. Єсли она не 
хоче дати втягнути ся до авантуры в Европі, 
то видно, же не барз вірит в побіду Німеччи- 
ны и Италии, або война с Китаєм так ю вы- 
черпала, же не може дати ниякой помочи, 
тымбольше, же як самы ‘японскы пресовы 
агенции доносят, кытайцы не лем не поддают 
ся, але готовят ся до отпору и контрофен- 
сывы. 


Прага має дост Волошина и Ревая. 


Помимо цілой сымпатии, яком тішат ся в 
Празі украинофилы, Прага прозріла наконец, 
же их любимцы служат не Празі, а Берлинови. 

Ревай вербовал цілыма масами украино- 
Филов с Польщи, надавал им права граждан- 
скы и повірял им высокы уряды. Тоты, чуючи 
ся сильныма, служили вірно тому, кто дал им 
силу, то зн. Реваєви, а тот знова своєму про- 
текторови т. є Берлинови. Терпіла тото дол- 
гый час Прага, бо сама єст зависима от Бер- 
лина, але наконец прозріла и видит, же Бер- 
лин стремит до дальшого розділа єй земель, 
а помагают єму в том так гдеякы политыкы 
словацкы, як и Волошин и Ревай. 

Штобы бөронити ся перед новым несчас- 
тєм, Прага рішат ся усунути с карпаторуско- 
го правительства министра Ревая, котрый в 
том час! находит ся в Берлин!. Против тому 
рішено протестує Волошин, а в отвіт на тот 


протест презыдент Чехословакии Гаха зажа- 
дал дымисии самого Волошина. 
Волошин опер ся тому жаданю презыден- 


та и не знати чим закончит ся конфликт меже 


Прагом и`Волошином. Пподівати ся належит, 
же Прага в том случаю не уступит и же патер 
Волошин пойде в дубину. 

На місце Ревая Прага назначила мини: 
стром Стефана Клотурака, дотепершного се: 
кретара Волошна.и Ест то также укранио‘ил, 
в виду чого трудно надіяти ся якыхси вели- 
кых змін на Прик. Руси. Буде но лем больше 
слухати приказов с Прагы, в котрой интерес! 
не повинно лежати огорчати и настраивзти 


против „себе ціле карпаторуске населене. То- 


му можна надіяти хоц одного, же устраненем 
Ревае устанут всі звірскы гоненя наших брл- 
тов на Закарпатю. 


Садме дерева при дорогах. 


У нас мало ест такых людей, котры дба- 
ли бы о добры дорогы. Знаны сут случаи, же 
добре побудована нова дорога, отдана под 
присмотр громады, замінят ся по пару ро- 
ках на польный багон и ям выгон, Ніт кому 
привезти фуру шутру, ніт кому выровнати 
горбка, оден жде на другого, каждый нарі- 
кат, же труд переіхати дорогом, але не по- 
сходят ся разом .с лопатами и мотыками, што- 
бы дорогу, поправити, штобы ю выровнати и 
вышутровати. А преця добра дорога, то до- 
бродійство для людей и для домашной худо- 
бы. На добрых дорогах зашануе ся хлоп, воз 
и коні, но и робота скорше иде. Кто лем два- 
три разы до року переізджат планном выбо- 
истом и выхылистом дорогом, тот тратит зна- 
чно больше часу, як при направы той дорогы 
‘разом с другыма. Дорога добра потребна пе- 
редовсем для нас 'намых. 

В теперешных часах має однак добра до- 
рога: дуже больше значене як данййвше. В 
виду поступачой моторызации, в виду появ- 
пяючих ся на дорогах самоходов, в виду мо- 


торызации наших оруженых сил, добра до- 
рога ест річом конечно потребном и от до- 
брых дорог в краю зависит.в великой степе- 
ни оборонность его границ. Давнійше войска 
піши и на конях могли посувати ся по доро- 
гах планных. Арматы, тягнены конями, также 
можна было вытягнути с каждой мочары, бо 
припрягло ся ище одну або дв! пары коней в 
потребі. Зрештом при великых отдаленях 
всьо войско перевозили передом поіздами. 
Тепер змінило ся всьо. Вмісто конных отря- 
дов сут отряды змоторызованы. Панцерны са- 
моходы, чолгы, арматы, тягнены моторами, 
моторы, автомобилі, всьо тото на случай вой- 
ны буде переходити дорогами. А сут то возы 
тяжкы, котры потребуют битой, твердой до- 
рогы. О такы дорогы повинна старати ся ка- 
жда гмина, кажда громада и потрафит их ма- 
ти, як лем люде зрозуміют потребу и корис- 
ти с доброй дорогы. 

Але дорога гола, без дерев, хоц бы была 


и тверда и ровна и широка, ест все немила. 
Найприятнійша дорога, так в літі в часі спе- 

Німеччина и Италия все думают о войн. 


кы, як и в зимі в час! задуявкы и вітру, ест 
высаджена деревами. В літі єст милый холо- 
док, В зимі дерева хоронят подорожного от 
вітру и сніжных засп. Знає о том каждый, 
кто іхал дорогом, высаджаном деревами. 
Знают о том и хвалят собі такы дорогы тоты, 
котры в часі войны бывали в чужих краях. 
Хвалят собі и оповідают о том своим знако- 
мым, але у себе дома не пробуют засадити де- 
рев коло дорогы. А 


Не всяди можна садити при дорогах де- 
рева овочевы, бо не всяди люде уміют шано- 
вати овочи. Вмісто овочевых дерев можна 
однак садити инши дерева, як липы, білы бе- 
резы, клены, яворы, ясени, грабы, акации и 
инши. Дерева такы як липы, акации сут де- 
ревами медодайныма, дадут Отже пчолам по- 
требный им сок до робленя меду. - 


Часто слышит ся, же властителі сусідного 
поля противлят ся садженю дерев при доро- 
гах, бо твердят, же дерева затіняют их поля, 
а корені дерев идут широко и заберают ро- 
слинам кормовы складникы. Таке розумова- 
не ест неправильне. Дерева при дорогах са- 
дит ся рідко, меже дорогом и фосом и тінь 
мало шкодит засіяным на сусідных полях ро- 
слинам. В каждом разі не затінят тоты дере- 
ва больше поля, як затінают єго засаджены 
ту и там при дорогах вербы. Корені дерев 
розвивают ся глубоко в землі, в тых верствах, 
где уж не доходят корені сіяных рослин, от- 
же одно другому шкодити не може. Зрештом 
найліпше переконают ся о том всі тоты, ко- 
тры попробуют на яр засадити при дорогах 
овочевы або инши дерева. Дерева треба не 
лем засадити, але и опековати ся нима. Мо- 
же то зробити заряд гмины чи громады при 
помочи школы. Даст · тым способом доказ 
культуры села и єго населеня и принесе ко- 
ристь селу и Державі. Бо не треба забывати 
и о том, же дерева при дорогах мают также 
велике значене в часі войны. Роснучи при до- 
рогах дерева прикрывают своима коронами 
машеруючи войска перед неприятельскыма 
скый самолет, войско крыє ся под дерева и 
самолетами. Коли наближат ся неприятель- 


неприятель не видит єго с самолета, 
е 

Франция купує самолеты в Амерыці. 
Француска делегация авияцийна, котра от 
грудня 1938. бавила в Злученых Стейтах Аме- 
рыкы Полночной, закупила там 615 самолетов 
для француской армии. За самолеты тоты має 
Франция заплатити около 60 милионов доля- 
ров. 


Аргентына помагат знищеной республиці 
Чиле. Правительство и населене Аргентыны 
выказує незвычайне жертволюбиє для знище- 
ной сусідской республикы Чилє, котра барз 
дуже потерліла от землетрясеня. Властиар- 
гентынскы выслали до Чиле много лікарей, 
лікарств и провиянтов. Меже иншима самы 
аргентынскы млынары жертвовали для .Чилє 
12 вагонов мукы. 


Страшна катастрофа желізнодорожна в 
Испании. Недалеко міста Ариза в Испании, 
дня 20 лютого столкнули ся два войсковы о- 
собовы по1зды, Результат был страшный. 
Оба поізды выскочили с шин и перевернули 
ся, убиваючи понад 100 людей. _ . 


‚Армия совітска зложила присягу. По слу- 
чаю 21-рочницы существованя совітской ар- 
мии во всіх ей гарнизонах отобрано от офи- 
церов и вояков нову присягу, уложену через 
правительство совітске. Перший зложил при- 
сягу маршал совітскый Ворошилов. 


Ч. 10. (244) 


„Л. Е: 6" 


Робота в сад! на весну. 


Уж в місяци лютом треба было перевести 
гдеякы роботы в садах. О том писали мы на 
початку лютого. Тепер в март! ест тых робот 
значно больше. 

Одном с найважнйших ест перетинанє 
густых дерев. Сонце и воздух сут для здоро- 
вя дерев и овочей конечно потребны и прото, 
хотячи мати красны овочи, треба дбати о то- 
то, штобы галузи дерев не были за густы и 
штобы листе одных галузок не затіняло галу- 
зок инших. В той ціли в першой половині 
марта Выр!зуеме: 

1) галузи скрещаючи ся (ҳворячи с собом 
крест), 

2) галузи, якы роснут до середины, 

3) притинаме гдеякы галузи для наданя 
дереву красной формы короны. 

В першом році по засадженю деревка при- 
тинами галузкы короны, штобы ослабленый 
пересаджанєм .корень не высилял ся занадто 
на выкормленє розвиненой короны, в позд- 
нійших літах не притинаме всіх галузок коро- 
ны, бо дерева стали бы ся меньше вытревалы 
на морозы, выдавали бы позднійши овочи, а 
при деревах костковых выкликало бы тото 
гумованє. Але каждого року треба на дере- 
вах вытинати непотребны галузкы, або их ско- 
рочати. 

Перетинанє робиме два раз до року, раз 
в марті, в том часі, коли дерево находит ся 
ище в стадии зимушного сна, а другый раз 
под конец червня, або в початках липня. 

Тепер перед весном перетинанє вымагат 
большой увагы и знаня. При перетинаню га- 
лузей мусиме пригадати собі, чи дане дерево 
дає много овочей и чи оно розрастат ся ско- 
ро. При деревах сильно овочуючих принина- 
ми галузкы с пупками квітовыма, чого не ро- 
биме при деревах слабо овочуючих. Через 
притинане дерев, розрастаючих ся скоро, по- 
буджат ся дерево до ище скоршого розраста- 
ня в будучом року, вздержує выданє овочей. 
Прото тыж при деревах, котры сильно розра- 
стают ся и слабо родят, треба быти осторож- 
ным с притинанем галузок. Галузкы притинати 
за квітовым очком, штобы оно розвинуло ся 
сильно и выдало квіт. Припинаючи одну га- 
лузь коротко, причиняме ся до сильного роз- 
роста в том році галузи сусідной, на котрой 
нам залежит. 

Дерева овочевы переріджаме другый раз 
в літі, при конци червня, або в липні. Втот- 
час вырізуєме всі тоты молоды галузкы, якы 
уважаме за непотребны. Хотячи, штобы не- 
потребны галузкы не розрастали ся, выстар- 
чит зломити их конец. 

Важном роботом в садах на яр єст ще- 
пленє. Ест то засаджене доброй отміны ово- 
чевых дерев На отмінах дикых тых дерев. На 
дикых яблонках осаджаме зраз (галузку) до- 
брой яблони, на дикых грушах — галузку до- 
брой груши и т. д. Сливкы можеме щепити 
также на тернині, але втотчас сливы такы не 
выроснут, лем будут корловы. 

До щепленя сут потребны дичка и зраз. 
„Дичка ест то парулітне ‘деревко, котре выро- 
сло с ядра. Зраз ест то однорочна галузка до- 
‘брого благородного овочевого дерева, здро- 
внілый, о добре розвиненых очках. Зразы зрі- 
зуют або в осени и переховуют их в мокра- 
вом піску в пивници через зиму, або на весні, 
найпозднійше в марті. 

Способы щепленя сут рижны: щеплене в 
липару, злучене, в козю ножку и кожуховане. 

При щепленю в шпару зрізує ся пнячок 
пилком и росчіплят. В шпару вкладат ся за- 


` 


струганы в клин зразы так, штобы мюзга зра- 
за сходила ся с мюзгом дичка. Вяже ся рафи- 
ом и смаруе садовничом мастю. Лучит ся ди- 
чок со зразом при деревах костковых (сли- 
вы, вишні, черешні и инши). Дичка и зраз 
мусят быти одынаково грубы. Зрізує ся дичку 
и зраз скосно и лучит так, штобы мюзга зра- 
зу приставала добре до мюзгы дичкы. 


В козю ножку щепит ся втотчас, як пня- 
чок дичкы єст грубший от зраза. Надтинат ся 
пнячок так, штобы до надтятого місца допа- 
совати добре зраз. 

Кожухує ся так, же за кору дичкы вса- 
джат ся зраз. 

Розуміє ся, же при каждом щепленю тре- 
ба овязати рафиом и насмаровати садовни- 
чом мастю місце, в котром щепиме. 


БЫВАЕТ НИНЕ ЛН: СРЕЗ ТОКУ ЫСО СОИ 


Яра пшеница. 


В горах сів озимины ест все непевный, бо 
часто трафят ся, же снігы вылягают зерно и 
селянин має хыбу. Прото тыж мало сіют там 
озимин, натоміст поля свои обсівают зерном 
ярым, переважно овсом и ячменем, або садят 
окоповы. Встрічат ся по селах также яре жи- 
то, оркиш' и яру пшеницу, той пОослідной од- 
нак найменьше, хоц она представлят найболь- 
шу. вартость со всіх хлібных рослин. 

Уж сама ціна пшеницы ест значно высша 
от ціны жита, бо жито за границом ест ма- 
ло уживане на хліб, а радше на пашу для ху- 
добы. Але же на пашу для скота надає ся ище 
лучше кукурудза, котру сіют масово в теплій- 
ших краях, прото ціна жита падат на світо- 
вых рынках, бо мусит конкуровати с цінами 
кукурудзы. Тото вплыват также и на ціну 
жита на місцевых рынках и тому єст так зна- 
чна рижница в ціні пшеницы и жита. С того 
видно, же єст все користнійше мати пшени- 
цу, як жито, и то так на продаж, як и для сво- 
єго ужитку. Е 

Як уж выже сказано, в горах озимина ест 
непевна, але за то пшеница яра удаст ся до- 
бре, як лем добереме под ню отвітный грунт 
и отвітно его спрогноиме. На загал яра пте- 
ница удаст ся там, где и оркиш, бо обі тоты 
хлібны рослины мают такы самы вымогы. По: 
требує она грунту глинковатого (ани пісок, 
ани тяжка леповата земля поз пшеницу ся не 
надают), глубоко управленого, чистого ст 
бурянов, спрогноеного навозами азотовыма и 
фосфоровыма. Потасу потребуе мало. 

Под яру пшеницу належит орати гручт в 
осени, глубоко, але не нарушаючи мертвицы. 
бо бы пшеница хыбнула. Оркы весняной пш:е- 
ница не любит, бо така орка высушат земле. 
Пшеницу належит сіяти як найскорше на яр. 
бо позднійши засівы заглушат бурян. и пше- 
ница дозріват поздно. 

Найліпше удає ся по окоповых. Штобы 
мати добрый урожай, належит грунт спрогно- 
ити навозами азотовыма и фосфоровыма. В 
той ціли высіваме на 1 гектар грунту 100— 
150 кг. азотняку, єсли пшеницу сієме на кар- 
тофлиску, а если по бураках то ..кромі того 
150—250 кг. суперфосфата, або ; супертома- 
сыны. 5 

Памятайте о зимовой помочи для безроботных 
и их дітей! 


С житя Лемковщины. 


Обще собране членов чит. им. 
М. Качковского в Щавнику. 


В неділю, дня 19. лютого отбыло ся при 
численной участи народа обще собране чле- 
нов читальні им. М. Качковского в Щавнику 
пов. новосандецкого. 


Предсідатель Выділа Семан Ладна от- 
крыл Собране и на єго предложене выбрано 
презыдию на час обрад в особах Осифа Рус- 
синяка с Верхомлі Великой яко предсідателя 
и Евгении Милянич со Щавника, яко секре- 
тара. 

Собраных привитал Евстафий Милянич, 
котрый изложил историю читальні от ей ос- 
нованя аж до тепер. Читальня в Щавнику, то 
одна с найстарших очагов культуры на Лем- 
ковщині. Основана в 1899. р. розвивала ся 
прекрасно до р. 1914. В році 1914. забрано най- 
діятельнійших єй членов до Талєргофа и ав- 
стрийскы власти закрыли читальню. По вой- 
ні в р. 1933. основано на тых самых статутах 
О-ства им. М. Качковского нову читальню, 
котра сейчас выказала живу діятельность. На- 
шли ся добры люде, як Алексий Милянич, 
дыректор школы в Поворознику и Теодор 
Щавинскый со Щавника, котры жертвовали 
площу и за неполный рок члены читальні по- 
будовали свой власный читальняный дом. 
Обогатіло читальню завіщанє пок. Ивана 
Гойдича, котрый, умераючи в Талєргофі, по- 
жертвовал на ціли читальні кусок поля. При 
комасации читальня достала на основі того 
завіщаня 1 га власного ліса и простору пло- 
щу. Выслухавши той промовы, члены читаль- 
ні почтили память руского мученника и жер- 
тводателя 1. миеутным повстанєм и тишином. 


Именем уступаючого выділа докладал 
предсідатель: Читальня проявила в послідном 
році оживлену діятельность. Устроєно „День 
Руской Культуры“ и ювилей 950-літя Креще- 
ня Руси. Куплено радио-апарат за 380 зл. А- 
маторскый кружок отограл 9 представлень. 
Библиотека числит 150 книжок, прочитано 
153 книжок. Касовый оборот выносит в при» 
ходах 620 зл., в росходах 609. злотых. 


В дыскусии над діятельностю Выділа за- 
берали голос многы члены, як Василь Барнов- 
скый, Иван Костик, Стефан Циханскый и дру- 
гы, котры в теплых словах признавали добры 
результаты користной діятельности уступаю - 
чого выділа. 


По уділеню абсолютории уступаючому 
выділови приступлено до выбора нового прав- 
леня, в сотав котрого вошли: предсідатель — 
Михаил Яценик, заступник предсідателя — 
Ваньо Солтысяк, секретар — Ваньо Вальчак, 
касиер — Гриц Дзюбинскый, библиотекар — 
Василь Милянич, заступникы — Юрко Яце- 
ник и Михаил Лисовскый. В склад контроль- 
ной комисии вошли: Евстафий Милянич и 
Василий Барновскый. 


По вычерпаню порядка обрад предсіда- 
тель давного выділа Семен Ладна подяковал 
членам старого выділа и членам чит. за со- 
трудництво в культурной роботі села, а пред- 
сідатель собраня Осиф Руссиняк за численне 
прибыте и закрыл собране. 


Вечером того дня ‘аматорскый кружок 
при чит. им. Качковского в Верхомлі Вели- 
кой под проводом Осифа Руссиняка отограл 
представлене: „Данило Чаровник“. Набита 
саля читальняного дома нагородила ргаючих 
акторов громкым рукоплесканем. 


Євгена Милянич 


бе член читальни. 


Стр. 4. 


| Што чути в світі и в краю 


Тестамент Папы Пия ХІ. Папа Пий ХІ. всі 
цінны подарункы, якы достав за своєго пано- 
ваня, записал будучому Папі. Прыватный ма- 
єток, котрый ест невеликый, Папа. записал 
пару людям со своего окруженя и добродія- 
тельным инстытуциям. 


Жидам в Німеччині не можна мати золота 
ани сребла. В Німеччині появило ся недавно 
зарядженє, приказуюче жидам отдати в бан- 
ках и руядах всі предметы, зроблены с сере- 
бра, золота и плятыны, а также всі дорогы 
камені. Термин отданя золота назначено на 2 
тыждні. Жиды складают в урядах всі річи, 
якы мают зроблены с золота, серебра и пля- 
тыны и достают за тото квиты. 

На основі зарядженя мусят жиды отдати 
также предметы штоденного ужитя, як лож- 
кы, ГОДИННИКЫ И т. п. 


Никто не хоче біженцов с Испании. 
Француске правительство має немалый кло- 
пот с біженцами с Испании, котры масово пе- 
реходят француску границу. Франция звер- 
нула ся до правительства Мексыка и Совітов, 
штобы тоты краи приняли у себе часть бі- 
женцов, але оба правительства отказали в 
принятю их. 


Земный газ открыто коло Дембицы. 
СЦ. О. П.доносят, же в місцевости Пржибо- 
ров коло Дембицы при сверленю шиба натра- 
фили на сильны залежи земного газу о вели- 
кой силі пружности. Пружност газу єст так 
велика, же сверлик был силом газу вышмаре- 
ный в воздух на высоту парудесятох метров. 


Новый польскый корабель торговельный. 


Дня 22. лютого посвячено в гдынской приста- 
ни закупленый в Норвегии новый торговель- 
ный корабель трансатлянтийскый, котрый на- 
звано: „Морска Воля“. 


Бракло дівчат. В грецком селі Иклоин 
уряджано каждого року т. зв. „Торг супру- 
жий“, на котром сходили ся хлопцы и дівча- 
та, котры хотіли заложити свои гнізда ро- 
динны. Того року пораз перший от часу су- 
ществованя того традыцийного звычаю „торг 
супружий не отбыл ся и то с той причины, 
же на торзі явило ся много молодицов, але 
не пришла ани одна дівчина. Правдоподобно 
грецкы дівчата, котры до тепер приходили 
масово на тот торг, нашли тепер супружи воз- 
можности у себе дома. 


Лікарска помоч через радио. На италиян- 
ском кораблі, находячом ся на Индийском О-, 
кеані выбухла серед подорожуючих епидемия 
грыпы. Капитан корабля надал радио-депешу 
до осередка радио-медычного в Римі и ды- 
ректор заралливых хворот через радио подал 
способы курованя той хвороты, котры оказа- 
ли ся успішны. 


800 тысяч доляров оставил наслідства сво- 
ей родині в Польщі. Амерыканскы власти по- 
відомили станиславовскый суд окружный, же 
в місті Лизбург с державы Пітсбург в Ялуче- 
ных Стейтах А. П. помер Иван Лаврук, похо- 
дячий с Ляхович, пов. станиславовского. 


Лаврук, котрый выемигровал с Польщи 
перед 30 роками, был в Амерыці фабрикантом 
грамофонов. Оставил он маєток в высот! 800 
тысяч доляров. 

Лаврук оставил в Ляховичах брата и се- 

стру. Брат наруковал в р. 1914. до австрий- 
ского войска и в р. 1915. достал ся до неволі 
и от того часу не дає нич о собі знати. Се- 
стра Лаврука, яко 16-літна дівчина выіхала 
с села в р. 1923. и также не знає никто, где 
она ся обертат. 


Открите міста, затопленого перед 2000 
літ. В Италии открыто старинне місто Урби- 
нум Гортенсе, котре подобно в П-гом столі- 
тю ери передхристовой было затоплене. Мі- 
сто занимат пространство около 80 тысяч ме- 
тров квадратных. Меже иншим откопано свя- 
тыню, выбудовану с піскового каменя в У. 
або в УТ. столітю перед Христом. Улицы сут 
добре вымощены и удержаны, сут што най- 
меньше 4 метры широкы. Написы, вазы, по- 
суда ‘и предметы штоденного ужитя ‘свдчат 
о великом добробыт! и высоком культурном 
уровні тогдашных людей. 


Индияны не хотят быти б1лолицы. Оден 
амерыканскый лікар вынашол средство, при 
ужитю`котрого, червена краска лица, яку ма- 
ют индийцы, замінят ся на білу. Коли тот лі- 
кар со своим средством показал ся серед ин- 
диян и хотіл замінити их на білолицых, инди: 
яне вышмарили єго, заявляючи, же не хотят 
міняти своєй краскы лица. 


Отец 28-еро дітей. В Чехии, в місцевости 
Границе жиє роботник Махаля, котрый был 
отцом 28-еро дітей. С того числа умерло уж 
17. Махаля оженил ся другый раз, але всі ді- 
ти походят с першого супружества. Перша 
жена повила ему три раз троячки, а 4 раз бли- 
знята. 


От найдавнійших літ люде квасили капу- 
сту. Учены бадают часто условия житя людей 
в старинных часах, жиючих в т. зв. епоці ка- 
менной, коли то не знано ище ани огня, ани 
желіза. Человік в том час! не знал вареных 
страв. Ученый німецкый д-р Вехтер твердит, 
же люде в том часі іли переважно реслины и 
знали около 500 рослин, с котрых приготовля- 
ли собі страву. Рослины тоты іли по подданю 
их ферментации. В той ціли копано в землі 
ямы и верствы рослин пересыпывано попелом 
и заливано соленом водом. В такый способ 
квасили втотчас люде также капусту, котру, 
як с того видиме, знают люде от барз давных 
часов. 


Проба уцтивости. Оден с професоров в 
Парыжі хотіл переконати ся о уцтивости лю- 
дей. В той ціли приклеил он 20-франкову мо- 
нету до брылкы тротуара на рухливой улици, 
а сам здалека приглядал ся переходячим. 

На 100 переходячих людей спостерегло 


Видавництво „СЛОВО“ 


Коопер. с огр. отв. 


ЕМОМ,, о. ВозКа 3. 


ми 


Те!. 84-10 


ч 10. (244) 


лежачий на дорозі пінязь лем 46, а с тых схы- 
лило ся по него 26. Розуміє ся, никто не мог 
єго подняти, бо монета была приклеєна: 


А где дуган? Оден лісовый роботник з 
Теннесее послал перед 5-ома роками своего 
сына до міста по дуган. 19-літный хлопец не 
вернул с той дорогы и отец был переконаный, 
же хлопцу притрафило ся несчастє и погодил 
ся уж с тым, же утратил сына, 

Перед пару неділями до місцевости, в ко- 
трой робил роботник, заіхало прекрасне ав- 
то, котре задержало ся перед хатом, где жил 
роботник. С самохода высіл молодый, красні 
одітый мужчина и вошол до хаты. | 

Коли спостерег, же отец его не познае, 
признал ся, же ест єго сыном и же послужило 
ему счасте и доробил ся значного маетку, а 
тепер приіхал, штобы отца забрати до себе. 

Отец не барз пеернимал ся оповданем 
сына и по якомси часі звідал ся: „но добре, 
але где єст дуган“ 2 


Продам 12 моргов скомасованого, в од- 
ном куску положеного, доброго, сухого грун- 
ту, в том 2 моргы ліса смерекового и ялицево- 
го по приступной ціні. За информациями звер- 
тати ся под адресом: 


Продам по приступной ціні 
ПОВЕРХОВИЙ ДЕРЕВЯНИЙ ДОМ 


в КРИНИН:1-- СЕЛ 
разом з огородом. Информации в Редакции 
Лемка. 


Продам цілу добре загосподаровану пасіку 
в Крыниці-Селі, або поодынокы улии 
Голосити ся: Мгр. Яновицка 
Кры ница 2. 


В НОВИЦІ пов. ГОРЛИЦКОГО 
до продажи дом деревяный, новый о 4 ком- 
натах, стодола и стайня, а! также по при- 
ступной ціиі. Зголошеня и информации 
в „Каѕіе Хаііс2коуеј“ у Согіісасһ, Вупек 2 


Прийму ковальского челядника 
обзнакомленого добре с кутем возов 
и плугов. Плата ведля умовы. 
Голосити ся писемно, або устно: 
ПЕТРО ПАСТЫРЧИК 
почсаЛосв 

село Климк овка. 


Мудамт. „5ЕОМО“ 


5рбій2. 2 орг. ойр. 
Р. К. О. Магѕхама 154.521 


ПРОДАЄ ПО САМЫМ НИЗКИМ ЦЪНАМ: 
КНИГИ церковны, школьны, сельско—хозяйственны (по всъм отраслям), кооперативны 
и економическі, популярно —просвътительны, 
ДЪТСКІ КНИГИ театр. пьесы, грамоф. пластинки, кустар. издфлія. 


НОТКИ, пЪсенники, иконы, картины. 
ПИРЛЕБУМ. И ШКОЛЬНЫ 
церковны и пр.) 
ОТКРЫТКИ в большом выборЪ и дешево. 


Обществам, учрежденіям, читальням и кооперативам значительна скидка. 


ПРИНАДЛЕЖНОСТИ, печатны бланки, (друксорты 


< 


Вс 


закз ы исполияются немедленно и точно. Пересылка по собственной стоимости · 


от 1— 2 вл. 


При покупкћ на зл, 10 и выже покупатель получает премю. 


ҰУудауса: Ме{ю4у Тгосһапоувкі, Кгупіса. Югикагпіа А. СоІатапа, Гмбу, Ѕукѕіџвка 19. 
Типография А. Гольдмана во Львові, ул. Сикстуска 19 


